Salvador Espín

Salvador Espín Bernabé (Murtzia, 1982ko ekainaren 1a) komiki ilustratzaile eta diseinatzaile espainiarra da. Arte ederretan lizentziatua eta animazioan espezializatua Valentziako unibertsitate politeknikoan. Marvel editorialean egiten du lan eta komiki munduan garrantzitsuak izan diren pertsonaiak landu ditu, adibidez: Hulk, Spider-Man, Wolverine, Kapitain Amerika, X-Men eta Deadpool beste batzuen artean.

 Biografia 
Murtzian jaiotako marrazkilari honek, Valentziako unibertsitate politeknikoan egin zituen ikasketak. Marrazketa garrantzitsua izan da bere bizitzan, txikitan bere aita komikizaleak denda espezializatuetara eramaten zuen, eta horregatik hazi zitzaion komikiarekiko grina. Bere amak superheroiak marrazten ikasteko liburu bat oparitu zion txikitan, eta bertan anatomiaren kontzeptu orokorrak agertzen ziren. Orduan marraztea gustuko zuela eta erraztasunak zituela konturatu zen, eta oso goiz hasi zen bere komikiak egiten eta saltzen, hala ere, batez ere superheroien zale izan da. Marrazkilaria izateko lehia institutuan sortu zitzaion, garai hartan, komiki denda batean ikusi zuen espainiar marrazkilarien zerrenda bat, marrazkilari hauek Marvel, Dark Horse, DC eta bestelako argitaletxeetan aritzen ziren. Orduan sumatu zuen marrazkilari profesionala izatea posiblea izango zela. Hortik aurrera, parte hartzen hasi zen marrazki lehiaketetan, aldizkarietan eta abarretan. 2006an Creajoven 2006 txapelketan komiki arloan lehenengo saria irabazi zuen.

 Lehenengo urratsak Marvel konpainian 
Valentziako unibertsitate politeknikoan ikasketak bukatu ondoren, Bartzelonara joan zen komiki munduan sartzeko asmoarekin, 2008. urtean, Bartzelonako Komiki Azokan, Marvel konpainiako editore bati erakutsi zion bere lana eta gustatu zitzaion. Hortik aurrera konpainiarekin hasi zen lan egiten, eta gaur egun hamar urte baino gehiago daramatza bertan lanean. 2012. urtetik darama Deadpool antiheroia lantzen, horri esker, bere lana mundu osoan ezaguna egin da.

 Estiloa 
Pertsonaiei ematen die garrantzia gehiena komikietan. Marrazketa estilo adierazgarri eta dibertigarria du, errealismoaren eta komikotasunaren xehetasunarekin.

 Lanak eta kolaborazioak 

 Ilustradorea Anima Beyond Fantasy rol jokoan. Anima Projt. Std./Edge ent. (2005.urtetik)
 Pertsonaien eta jantzien diseinatzaile burua 3D animazioko proiektu zinematografikoan La joya de Tudmir, José Luis Feito zuzendua, Integra Fundazioarentzat eta Item publizitate-agentziarentzat. (2005)
 Pertsonaien diseinatzailea Ad Eternia. El Ocaso del héroe bideojokoan UPV. (2006)
 Ilustrazioak Lumina estudioko 05. Agenda Pertsonalean (2005)
 Irakaslea udako eskoletako komiki eta ilustrazio ikastaroan CARRIL enpresarentzat.(2005)
 Argazkilaria Nosotr@s aldizkari kulturalean. (Desde 2004)
 Hainbat film laburren argazki-zuzendaria: Fin,Good bye, Casanova Wong, IX Círculos eta “Garbage”
 Hainbat film laburren zuzendaria: Good Bye Casanova Wong!, IX Círculos eta Garbage
 Kamera eta argazkigintzako laguntzailea Morente. Buscando miradas dokumentalean, Fest. Int. del Cante de las Minas de Cartagena. Murcia. (2004)
 Marrazkilaria El Tío Saín, El Ciruelo eta Usted Fanzineetan.
 Publizitaterako storyboard-marrazkilaria SolerArpa estudioan (Dr. Livingstone). 2007
 Marrazkilaria Damage Control Marvel Comics. 2007
 Marrazkilaria Wyrdamur taldearen In Praebibo Mortis diskoan.​ 2014«WYRDAMUR: IN PRAEBIBO MORTIS | MariskalRock.com». mariskalrock.com. Kontsulta data: 2016-12-06.

 Sariak eta izendapenak 

 Maskota diseinu lehiaketako irabazlea NEOGEO Pocket. (SNK/Hobby Konsolak. 1998)
 Gidoi Onenaren Saria (14-19 urteen artean) VII udal lehiaketan, CreaJoven. (1998)
 Istorio onenaren 1. saria (14-19 urteen artean) VIII udal lehiaketan, CreaJoven. (1999)
 1. saria XI udal lehiaketan, CreaJoven. (2000)
 Aipamen berezia komikian, Cornellà´03. (2003)
 1. saria PinatarJoven´04 komiki lehiaketan. (2004)
 Aipamen berezia Film Laburren modalitatean, ValenciaCrea´05. (2005)
 Arte Plastikoetako modalitatean izendatua, MurciaJoven´05.
 Marrazki Onenaren Saria, Julia Cejasekin batera, komiki modalitatean, GenerAcción´05.
 PlayStation Portable fotomuntaketa lehiaketaren irabazlea. (Sony/PlayStation Magazine. 2006)
 2. saria Resident Evil DS ilustrazio lehiaketan. (Nintendo/Hobby Consolas. 2006)
 Argazkigintza modalitatean izendatua, CreaJoven´06
 Komiki onenaren 1. saria komiki arloan, CreaJoven´06
 Gidoi Onenaren Saria, Juan E. Fernandezekin batera, Cómic a Cornellà´06
 Gidoi Onenaren Saria, David Navarrorekin batera, Cómic a Cornellà´07
 Marvel Comics-erako marrazkilaria 2008tik
 2009an errebelazio Egilearen saria irabazi zuen Madrilgo Expocomic-ean.«Salvador Espín Bernabé - Ficha de autor en Tebeosfera». www.tebeosfera.com. Kontsulta data: 2019-05-14.

 Erakusketak 

 Erakusketa kolektiboa. El Esparragal kultura-etxean (Murtzia, 2000)
 Anatomía Artística. Marrazketa erakusketa. UPV. (Valentzia, 2004)
 Retratos de un pueblo: El Esparragal. Argazkilaritza erakusketa. El Esparragal kultura-etxean. (2005)
 Retratos de un pueblo. Argazkilaritza erakusketa. Yesqueros kultura-etxean. (2006)
 Espacio Inestable. Ikus-entzunezko erakusketa. Espacio Inestable. (Valentzia, 2006)
 Viñetas sin título.Julia Cejasekin egindako erakusketa. Becados Generacción Cómic. Galería Detrás del Rollo (Murtzia, 2010)
 Manga aretoa Victor Villegas Auditoriumean. (Murtzia, noviembre 2016)

 Erreferentziak 

 Kanpo estekak 

Kategoria:Espainiako marrazkilariak
Kategoria:Espainiako ilustratzaileak
Kategoria:Murtziarrak
Kategoria:Espainiako komikigileak